Feesliggies: 312 liter se drank afgeneem | Netwerk24
Feesliggies: 312 liter se drank afgeneem
Deur Ané van Zyl 02 Desember 2019 21:00
Die feesliggies in Adderleystraat, Kaapstad. Foto: Jaco Marais
Daar was ook ’n paar moeilikheidmakers onder die ongeveer 100 000 Kapenaars en besoekers wat Sondag na die middestad gestroom het om te kyk hoe die stad se feesliggies aangeskakel word.
“Mense is in hegtenis geneem vir die besit van gevaarlike wapens, aanranding, kwaadwillige saakbeskadiging en diefstal,” sê JP Smith, burgemeesterskomiteelid vir veiligheid, in ’n verklaring.
“Dit is teleurstellend dat enkele mense ondanks ons beste pogings die geleentheid onaangenaam wou maak vir die duisende wat die geleentheid wou kom geniet.”
Smith sê ondanks hul pleidooie dat alkohol nie gebring moet word nie, het beamptes steeds 312 liter drank gekonfiskeer.
“Alkohol word vir ’n baie goeie rede nie toegelaat nie,” sê Smith.
Die Adderley-feesliggies sal tot einde Januarie aan bly .
“Dit is die feestyd en almal moet in die plesier kan deel sonder om vir hul lewe te vrees,” sê Smith.
Dan Plato, burgemeester, het die liggies net voor 21:00 aangeskakel.
Die Ndlovu-jeugkoor, wat bekendheid verwerf het met hul verskyning op ‘America’s Got Talent’, het ook opgetree. Foto: Jaco Marais
Mense drom saam in die middestad om die liggies te sien.Foto: Jaco Marais
Meer oor: Dan Plato | Adderley | Kaapstad | Feesliggies | Diefstal | Gevaarlike Wapens | Kwaadwillige Saakbeskadiging | Aanranding
Moederstad se feesliggies word aangeskakel
KYK: Kaapse feesliggies brand
Moederstad se feesliggies word Sondag aangeskakel